แคลิฟอร์เนีย ว้าว  ถูกแบงก์ฟ้อง
แคลิฟอร์เนีย ว้าว&nbsp; ถูกแบงก์ฟ้องมูลหนี้รวม 183 ล้าน
29 ต.ค. 2553

แคลิฟอร์เนีย ว้าว  ถูกแบงก์ฟ้องมูลหนี้รวม 183 ล้าน 
นายวิลเลี่ยม อเลน ดอปสัน  รองประธานเจ้าหน้าที่บริหารสายงานการเงินและบัญชี บริษัท แคลิฟอร์เนีย ว้าว เอ็กซ์พีเรียนซ์  (CAWOW) เปิดเผยว่า ล่าสุดบริษัทได้ถูกธนาคารทหารไทย(TMB)และธนาคารกรุงศรีอยุธยา(BAY)ฟ้องแพ่งโดยมีมูลหนี้ตามคำฟ้องรวม 183.82 ล้านบาท   ทั้งนี้เหตุที่ถูกฟ้องเพราะยอดขายของบริษัทลดลงและมีไม่เพียงพอในการชำระหนี้ตามสัญญา ขณะนี้บริษัทก็ยังอยู่ระหว่างการเจรจากับธนาคารต่อไป 
อย่างไรก็ตามขนาดของรายการในการผิดนัดชำระหนี้ครั้งนี้คิดเป็น 9.06% ของสินทรัพย์รวม ณ วันที่ 30  มิ.ย. 2553ซึ่งบริษัทมีสินทรัพย์รวม   1,382.75 ล้านบาท และมีหนี้สินรวม 1,231.99 ล้านบาท   ปัจจุบัน มีผลกระทบยังอยู่ในระดับที่ต่ำต่อฐานะทางการเงิน และ  ต่อผลการดำเนินงานของบริษัทฯ